ΜΙΑ ΣΕΙΡΑ ΤΟΥ NETFLIX
Αν με ψάξετε στη Βικιπαίδεια…
ΓΚΡΑΧΑΜ ΧΑΝΚΟΚ
…θα δείτε να με περιγράφουν ως ψευδοαρχαιολόγο ή ψευδοεπιστήμονα.
ΨΕΥΔΟΕΠΙΣΤΗΜΟΝΙΚΕΣ ΘΕΩΡΙΕΣ
Ειλικρινά, το βρίσκω παράλογο.
Δεν είμαι ψευδοεπιστήμονας όπως τα δελφίνια δεν είναι ψευδο-ψάρια.
Είμαι ερευνητής-ρεπόρτερ.
Δουλειά μου είναι να ερευνώ την επίσημη ιστορία.
Τι υπάρχει στο παρελθόν
που το υπάρχον μοντέλο της προϊστορίας δεν εξηγεί;
Οι ανωμαλίες και τα παράδοξα με ενδιαφέρουν.
Αυτά με έφεραν εδώ στις Μπαχάμες.
ΦΑΝΤΑΣΜΑΤΑ ΕΝΟΣ ΠΝΙΓΜΕΝΟΥ ΚΟΣΜΟΥ
Με συναρπάζουν μέρη του κόσμου που δεν έχουν ακόμη ερευνηθεί σωστά.
Έκανα χρόνια καταδύσεις σε υφαλοκρηπίδες
επειδή υπάρχουν 25 εκατ. τ.χλμ. γης
πάνω από το νερό την Εποχή των Παγετώνων αλλά σήμερα κάτω.
Όπως και εδώ, στις Μπαχάμες.
Αυτά είναι τα Νησιά Μπίμινι.
ΚΟΛΠΟΣ ΜΕΞΙΚΟΥ - ΑΤΛΑΝΤΙΚΟΣ ΩΚΕΑΝΟΣ
Μόλις 95 χλμ. από την ακτή του Μαϊάμι,
τα Μπίμινι χωρίζονται από την ηπειρωτική Αμερική
από ένα κανάλι βαθέων υδάτων γνωστό ως Στενά της Φλόριντα.
ΦΛΟΡΙΝΤΑ -ΣΤΕΝΑ ΤΗΣ ΦΛΟΡΙΝΤΑ - ΜΠΙΜΙΝΙ
Μπορεί να νομίζετε πως είναι απίθανο μέρος
για να ψάξεις στοιχεία ενός χαμένου πολιτισμού,
αλλά κάτι απίστευτο έχει ανακαλυφθεί κάτω από τα κύματα εδώ.
Μόλις ένα χιλιόμετρο από την ακτή, κοντά στο Ρεύμα του Κόλπου,
είναι μια τεράστια κατασκευή από προσεκτικά απλωμένες πέτρες…
που όλα δείχνουν πως είναι μεγαλιθικός δρόμος ή πλακόστρωτο άνδηρο.
ΔΡΟΜΟΣ ΜΠΙΜΙΝΙ
Έτσι απέκτησε το ψευδώνυμό της, ο "Δρόμος Μπίμινι".
Η ΑΤΛΑΝΤΙΔΑ ΣΤΙΣ ΜΠΑΧΑΜΕΣ;
Ο σχηματισμός πρωτοανακαλύφθηκε το 1968 από μια ομάδα δυτών
που έψαχναν τη μυθική χαμένη πόλη της Ατλαντίδας
κάτω από τα κύματα των Μπαχαμών.
ΤΑ ΝΕΡΑ ΜΠΙΜΙΝΙ ΔΙΝΟΥΝ ΣΗΜΑΔΙΑ ΧΑΜΕΝΟΥ ΚΟΣΜΟΥ
Μες στον ενθουσιασμό τους, ανήγγειλαν στον κόσμο
ότι είχαν βρει τον δρόμο για την Ατλαντίδα.
ΒΡΗΚΑΝ ΤΗΝ ΑΤΛΑΝΤΙΔΑ
Η Ατλαντίδα υποτίθεται ότι υπήρχε το 8.000 π.Χ.
και ότι επιτέθηκε στην Αθήνα. Οι Έλληνες δεν υπήρχαν το 8.000 π.Χ.
Όλα αυτά είναι απλώς παράλογα.
ΜΙΛΟΥΝ ΓΙΑ ΒΥΘΙΣΜΕΝΗ ΠΟΛΗ
Δεν υπάρχει ιστορία σε αυτό το παραμύθι.
ΑΝ ΔΕΝ ΕΙΝΑΙ Η ΑΤΛΑΝΤΙΔΑ, ΤΙ ΕΙΝΑΙ;
Αναμενόμενα, η κουβέντα περί Ατλαντίδας έκανε τους αρχαιολόγους να παραβλέψουν
την υποβρύχια μεγαλιθική κατασκευή…
ΓΕΩΛΟΓΙΚΟ ΑΙΝΙΓΜΑ: Η ΑΤΛΑΝΤΙΔΑ Ή ΣΚΟΥΠΙΔΙΑ ΤΗΣ ΦΥΣΗΣ;
…ως τίποτα παραπάνω από ντόρο.
Μέχρι σήμερα, οι αρχαιολόγοι επιμένουν
ότι αυτός ο υποβρύχιος σχηματισμός είναι απλώς μια ευθεία από βράχο
που μάλλον σχηματίστηκε 3.000 χρόνια πριν από φυσικές διαδικασίες.
Μη θέλοντας να ρισκάρουν τη φήμη τους,
λίγοι ακαδημαϊκοί τον έχουν ερευνήσει σοβαρά.
Εγώ δεν έχω τέτοιους ενδοιασμούς.
Επειδή είτε είναι
μέρος κάποιας υποβρύχιας πόλης είτε όχι,
θα ήταν απερίσκεπτο να τον αγνοήσουμε εντελώς.
Γι' αυτό ήρθα εδώ
με υπερσύγχρονη τεχνολογία και μια ομάδα ειδικών
για να ανοίξω την κλειστή υπόθεση.
Μαζί μου θα βουτήξει ο δρ Μάικλ Χέιλι…
Δώσε μου τη μάσκα.
…ένας υδροβιολόγος που εξερευνά τα νερά της Καραϊβικής
για πάνω από 40 χρόνια.
Γκράχαμ, ας κολυμπήσουμε εδώ.
Ο υποτιθέμενος Δρόμος Μπίμινι απλώνεται μόλις πεντέμισι μέτρα
κάτω από την επιφάνεια.
Εύκολη κατάδυση.
Ενώ ο Μάικ κι εγώ πάμε στη μυστηριώδη κατασκευή,
επάνω, ένα άλλο μέλος της ομάδας μας, ο Κάιλ Ντιούφολτ,
ετοιμάζεται να σκανάρει την περιοχή χρησιμοποιώντας το σόναρ του.
Ο Κάιλ είναι ερευνητής θαλάσσης
με χρόνια εμπειρίας στο ψάξιμο του παγκόσμιου βυθού
για ναυάγια και ανωμαλίες.
Έτοιμο.
Το σόναρ του θα αποκαλύψει τον δρόμο σαν ακτινογραφία,
δίνοντάς μας πιο ξεκάθαρη εικόνα
του πώς ήταν αρχικά απλωμένα αυτά τα κομμάτια.
Ελπίζω να δείξω κάτι που δεν έχετε ξαναδεί.
ΚΑΪΛ ΝΤΙΟΥΦΟΛΤ - ΕΡΕΥΝΗΤΗΣ ΘΑΛΑΣΣΗΣ
Αν είναι όντως ανθρωπογενές αντικείμενο, θα ήθελα να δω ακριβείς γραμμές
επειδή συνήθως γωνίες 90 μοιρών δεν προκύπτουν στη φύση.
Είναι πολύ σπάνιο.
Λοιπόν, θέλω να πάω ακριβώς στη μέση.
Γκράχαμ, κοίτα αυτό.
Κάτω, ο Μάικ κι εγώ πλησιάζουμε μια γραμμή τεράστιων κομματιών
στον κατά τ' άλλα άδειο βυθό.
Πρόσφατες τρικυμίες σήκωσαν ίζημα, μειώνοντας την ορατότητα.
Ακόμα κι έτσι, εντοπίζεις εύκολα τις καλά οργανωμένες σειρές μεγάλιθων.
Έχουν απλωθεί με τέλεια συμμετρία.
Κολυμπάω κατά μήκος της σειράς
και βλέπω απόλυτο ύψος και ακρίβεια.
Είναι εντυπωσιακό θέαμα.
Οι πλάκες είναι εντυπωσιακά επίπεδες και παράλληλες.
Αυτά τα πολύ μεγάλα κομμάτια είναι πραγματικά πελώρια.
Είναι περίπου 4,5 μέτρα στη μία διάσταση
και περίπου 3,5 μέτρα στην άλλη διάσταση.
Δεν είναι η κορυφή κάποιας θαμμένης κατασκευής.
Τα περισσότερα κομμάτια είναι απλωμένα απευθείας στον βυθό.
Το ασυνήθιστο είναι
ότι κάποια ανέγγιχτα τμήματα της κατασκευής
φαίνονται να είναι επίπεδα, παρά το τεράστιο μέγεθος των μεγάλιθων.
Και όταν ο Μάικ κι εγώ τα κοιτάμε πιο προσεκτικά, ανακαλύπτουμε τον λόγο.
Υπάρχει κάτι από κάτω τους.
Έλα εδώ, Γκράχαμ.
Κοίτα αυτό.
Μια σειρά από μικρότερες πέτρες είναι σφηνωμένες κάτω από τις πλάκες,
κρατώντας τες ίσιες πάνω από τον θαλάσσιο βυθό.
Βλέπεις τις πέτρες βάσης πολύ ξεκάθαρα.
Αποκλείεται αυτές οι πέτρες να μπήκαν κάτω από τις πλάκες,
μερικές από τις οποίες ζυγίζουν δέκα τόνους,
εκτός αν τις έβαλαν εκεί σκόπιμα.
Δεν υπάρχει αμφιβολία, κατά τη γνώμη μου.
Η φύση δεν εξηγεί την ομαλότητα, την οργάνωση,
τον σχεδιασμό και την ακρίβεια της κατασκευής.
Είναι σαφές πως κοιτάμε μια ανθρωπογενή κατασκευή.
Έγινε μεγάλη προσπάθεια
για να φτιαχτεί μια επίπεδη μεγαλιθική πλατφόρμα σε κεκλιμένη γη.
Και για να ισιώσουν την πλατφόρμα,
χρησιμοποίησαν κομμάτια βάσης κάτω από τους τεράστιους μεγάλιθους.
Από κοντά, δύσκολα διακρίναμε
ποιο μπορεί να ήταν το συνολικό σχήμα της δημιουργίας.
Όμως, η σάρωση του Κάιλ θα μας δώσει περισσότερη οπτική.
Τώρα αρχίζεις να βλέπεις τα κομμάτια του κυρίως τμήματος του δρόμου.
-Εντάξει. -Και σίγουρα φαίνονται οι σχισμές…
Εννοείται.
…και το ομοιόμορφο σχήμα του δρόμου.
Η ευκρίνεια είναι απίστευτη.
Οι περισσότερες πέτρες είναι ομοιόμορφες.
Συνήθως έχουν μήκος περίπου τρία με τριάμισι μέτρα
και ίδιο πλάτος.
-Δηλαδή, σημαντικά κομμάτια, ναι. -Οπωσδήποτε.
Δείτε την ευθεία άκρη.
Σωστά.
Ναι, βλέπεις τις γραμμές ανάμεσα στα κομμάτια
-λες και φτιάχτηκαν… -Ναι.
-…και μετά απλώθηκαν σε μοτίβο δρόμου. -Σχεδόν τετράγωνα.
Φυσικά.
Όπως είπα, σίγουρα βλέπεις ότι είναι κομμάτια.
Ναι.
Έχω σκανάρει και τις δύο πλευρές του δρόμου
και δεν υπάρχει τίποτα τέτοιο πουθενά τριγύρω.
Αν αυτός ο σχηματισμός ήταν απλώς προϊόν των φυσικών παλιρροϊκών δυνάμεων,
όπως επέμεναν οι γεωλόγοι όταν πρωτοανακαλύφθηκε,
γιατί το μικρότερο τμήμα του δρόμου να βρίσκεται υπό γωνία με το κύριο;
Δεν θα ήταν παράλληλα;
Και γιατί δεν βλέπουμε άλλους τέτοιους σχηματισμούς κοντά;
Όχι μόνο η διάβρωση ή απλώς η ομοιομορφία τους,
-αλλά τίποτα γύρω του δεν του μοιάζει… -Ναι.
-Κάποιος το έβαλε εκεί. -Ναι.
Η προσωπική μου γνώμη, λοιπόν, είναι πως είναι ανθρωπογενές.
Μάικ, τι συμπέρασμα βγάζεις;
Τι κοιτάζουμε;
Έχω κάνει κατάδυση σε όλο τον κόσμο
και είναι η μόνη τέτοια κατασκευή που έχω δει.
Είναι μοναδική.
Όταν ακούω τα επιχειρήματα όσων νομίζουν ότι είναι φυσικό,
λένε πως είναι βράχος.
Συχνά μια πλάκα βράχου σπάει σε κομμάτια
ενώ διατηρεί το συνολικό της σχήμα.
Όμως, τα κομμάτια στα Μπίμινι είναι σαφώς ξεχωριστά μεταξύ τους
και ομοιόμορφα σε σχήμα μαξιλαριού.
Δεν βλέπω πώς θα μπορούσε να τα φτιάξει η φύση.
Δεν έχω ξαναδεί βράχο σπασμένο έτσι.
-Εσύ; -Ούτε εγώ.
Και μου φωνάζει "ανθρώπινη δουλειά".
Κάλλιστα μπορεί να είναι ανθρωπογενής κατασκευή.
Αν έχω δίκιο, πρέπει να φτιάχτηκε
όταν αυτό το μέρος των Μπαχαμών ήταν πάνω από το νερό.
Και συμπεραίνοντας από τα διαθέσιμα δεδομένα,
έχουμε μια καλή ιδέα του πώς μπορεί να έμοιαζε αρχικά
όταν βρισκόταν πάνω στην ακτογραμμή.
Ο αγκιστρόμορφος σχηματισμός τρέχει βορειοανατολικά προς νοτιοδυτικά,
περίπου 488 μέτρα.
Σχεδόν τεσσεράμισι γήπεδα ποδοσφαίρου.
Τα μεγάλα κομμάτια είναι μήκους τριών με τεσσάρων μέτρων
και πλάτους δύο με τριών μέτρων.
Και στα δύο άνδηρα, φαίνονται να υπάρχουν εσκεμμένα κενά.
Αλλά δεν υπάρχει τρόπος να μάθουμε αν υπήρχε ξύλινη υπερκατασκευή πάνω.
Το μόνο που μένει είναι τα κομμάτια.
Αλλά η ίδια η ύπαρξη μιας τόσο τεράστιας ανθρωπογενούς κατασκευής εδώ
έχει αναπάντεχους υπαινιγμούς.
Επειδή αυτό το μέρος των Μπαχαμών είναι κάτω από το νερό επί χιλιετίες.
Μάλιστα, τα περισσότερα νησιά που συνθέτουν τα Ρηχά Νερά των Μπαχαμών
συνδέονταν την Εποχή των Παγετώνων
σε σημεία που ανέβαιναν 100 μ. πάνω από τη θάλασσα.
ΦΛΟΡΙΝΤΑ - ΜΠΙΜΙΝΙ
Μέρος μιας αχανούς ορθογώνιας Νήσου Μπαχάμα,
λίγο έξω από τα ηπειρωτικά της Φλόριντα…
8.000 Π.Χ.
…ένα νησί που υπήρχε εδώ για πάνω από 100.000 χρόνια.
ΝΗΣΟΣ ΜΠΑΧΑΜΑ
Η στάθμη της θάλασσας ανέβηκε 122 μ. στο τέλος του τελευταίου Παγετώνα
και ταυτόχρονα,
κατάπιε εκατομμύρια τ.χλμ. της καλύτερης γης στον κόσμο.
Και αν πούμε την ανθρώπινη ιστορία χωρίς να υπολογίζουμε
τις βυθισμένες υφαλοκρηπίδες και τι γινόταν πάνω τους,
τότε ίσως χάνουμε πολλές σημαντικές πληροφορίες.
Τα νέα δεδομένα από τον Δρόμο Μπίμινι
μου υποδηλώνουν σαφώς μια αρχαία ημερομηνία για την υποβρύχια κατασκευή.
Ωστόσο, οι αρχαιολόγοι έχουν αργήσει να δεχτούν την πρόκληση
της έρευνας για στοιχεία παλιότερων πολιτισμών εδώ στις Μπαχάμες.
Αρνούνται να αναλογιστούν την πιθανότητα.
Αν υπήρχε προηγμένος πολιτισμός που έζησε 30.000 χρόνια πριν…
ΔΡ ΜΑΪΚΛ ΣΕΡΜΕΡ - ΠΕΡΙΟΔΙΚΟ SKEPTIC
…όπως πιστεύει ο Γκράχαμ,
πού είναι τα σκουπίδια του; Τα σπίτια;
Πού είναι τα λίθινα ή μεταλλικά εργαλεία τους;
Τα γραπτά τους;
Μπορεί τα στοιχεία ενός προηγμένου πολιτισμού της Εποχής των Παγετώνων
να περιμένουν να βρεθούν κάτω από τα κύματα σε γη που πλημμύρισε.
Αλλά δεν θα τα βρείτε αν δεν μπείτε στον κόπο να κοιτάξετε.
Δεν λες για έναν πολιτισμό στα Μπίμινι.
Λες για έναν πολιτισμό σε όλη την τεράστια περιοχή.
-Δεν έχει γίνει ποτέ έρευνα. -Ναι.
Επειδή η αρχαιολογία δεν θεωρεί ότι έχει νόημα να την κάνει.
Επειδή η αρχαιολογία θεωρεί
ότι το χρονολόγιο έχει ήδη σχεδιαστεί.
Οπότε, δεν υπάρχει λόγος να το ερευνήσουν.
ΦΛΟΡΙΝΤΑ
Ο Δρόμος Μπίμινι βλέπει το κανάλι βαθέων υδάτων
που κάποτε περνούσε μεταξύ Νήσου Μπαχάμα και Β. Αμερικής.
ΔΡΟΜΟΣ ΜΠΙΜΙΝΙ - ΝΗΣΟΣ ΜΠΑΧΑΜΑ
Ένα κανάλι μέσω του οποίου ρέει το Ρεύμα του Κόλπου,
κάνοντάς τον πολύ σημαντικό ορόσημο για πλοία που κινούνται βόρεια
από τον Κόλπο του Μεξικού προς τον Ατλαντικό.
Όπως η θρυλική βάρκα χωρίς κουπιά του Κετζακόατλ.
Οι λίθινες πλάκες μπορεί να ήταν μέρος κάποιου μεγαλύτερου μνημείου.
Κληρονομιά ενός πολιτισμού ναυτικών
που είδαν τα ανοδικά νερά στο τέλος του τελευταίου Παγετώνα.
Ένας πολιτισμός που μπορεί να χαρτογράφησε αυτό το σημαντικό σημείο.
Ζήτησα από τον Μάικ να έρθει στην ακτή
για να κοιτάξουμε αντίγραφα μερικών παλιότερων παγκόσμιων χαρτών.
Μπορεί να είναι πεπειραμένος πλοηγός,
αλλά βάζω στοίχημα ότι δεν έχει ξαναδεί τέτοιους χάρτες.
Η ιστορία αυτών των χαρτών είναι περίπλοκη.
Σχεδιάστηκαν κατά κανόνα
τον 14ο, 15ο και 16ο αιώνα της εποχής μας.
Όμως, οι χαρτογράφοι παραδέχτηκαν πως αντέγραφαν από παλιότερους χάρτες
και τους συνέθεσαν με πληροφορίες της Εποχής των Ανακαλύψεων.
Ας ξεκινήσουμε με αυτόν, που είναι πολύ διάσημος χάρτης.
Ο χάρτης του Πίρι Ρέις, του Τούρκου ναύαρχου…
-Σωστά. -…από το 1513.
Μας λέει με δικό του χειρόγραφο πάνω στον χάρτη
ότι βασίστηκε σε 20 παλιότερους χάρτες-πηγές.
Εκτός από αυτές τις αρχαίες πηγές,
ο Πίρι Ρέις συμβουλεύτηκε και διαγράμματα από ταξίδια στην Αμερική
του Κολόμβου και άλλων.
Προέκυψε ένας παγκόσμιος χάρτης,
αλλά σήμερα διασώζεται μόνο το δυτικό εν τρίτο του.
Έχει πολύ ενδιαφέρον επειδή αυτή η ακτογραμμή
δείχνει με ακρίβεια τα ποτάμια στη Νότια Αμερική.
Ναι.
Πάρα πολύ καλή αναπαράσταση της ακτής της Ν. Αμερικής.
Όμως, για μένα, αυτό που ξεχωρίζει ως τεράστια ανωμαλία
είναι αυτό το πολύ μεγάλο νησί
στη νοτιοανατολική ακτή της Βόρειας Αμερικής.
Έξω από την ακτή μιας κουτσουρεμένης Φλόριντα
είναι ένα μεγάλο ορθογώνιο νησί με κατακόρυφο προσανατολισμό.
Δεν μοιάζει με κάτι που θα είχε συναντήσει ή σχεδιάσει ο Κολόμβος.
Έχουν προσπαθήσει να το εξηγήσουν ως κακοσχεδιασμένο χάρτη της Κούβας.
Και αυτό δεν μου κολλάει γιατί δεν γίνεται να κάνεις λάθος.
Είναι μακρόστενο και βρίσκεται σε άλλο άξονα.
Προσανατολίζεται ανατολικά-δυτικά. Ενώ αυτό, βόρεια-νότια.
Δεν υπάρχει τέτοιο νησί και δεν υπήρχε ούτε το 1513.
Αλλά ένα νησί ακριβώς αυτού του μεγέθους και σχήματος
υπήρχε την τελευταία Εποχή των Παγετώνων.
Το μεγάλο μέρος των Ρηχών Νερών που ήταν πάνω από το νερό.
Και αν κοιτάξετε προσεκτικά τι σχεδίασε ο Ρέις στη ράχη του νησιού,
είναι μια σειρά παραταγμένων κομματιών.
Σας θυμίζει κάτι;
Αυτή η σειρά μού μοιάζει
πάρα πολύ με τις σειρές μεγάλιθων στον Δρόμο Μπίμινι.
Θα ήταν χαρακτηριστικό των χαρτών της εποχής
επειδή έπαιρναν ό,τι έβλεπαν ως χαρακτηριστικό γνώρισμα της περιοχής.
Βλέπουμε αυτόν τον ελέφαντα στη Δυτική Αφρική,
περίεργα ζώα εδώ στη Νότια Αμερική.
Και αυτό το γνώρισμα, που δεν είναι βουνά.
Δεν δείχνει έτσι τα βουνά ο Ρέις. Είναι κάτι άλλο.
Ο Δρόμος Μπίμινι, νομίζω.
Δεν με νοιάζει αν είναι φυσικός ή ανθρωπογενής.
Για μένα, ο Δρόμος Μπίμινι
βρίσκεται περιέργως πάνω από το νερό στον χάρτη.
Ναι.
Ο χάρτης φτιάχτηκε το 1513 βασισμένος σε παλιότερους.
Αυτή η περίεργη εμφάνιση ενός νησιού των Παγετώνων
δεν είναι το μόνο ασυνήθιστο γνώρισμα στον αξιοσημείωτο χάρτη του Ρέις.
Προς τον Νότο, έχεις αυτήν τη μεγάλη περιοχή εδώ.
Ναι.
Και αυτό φαίνεται εξαιρετικά περίεργο.
Δείχνεις μια από τις πιο αμφιλεγόμενες απόψεις
του χάρτη του Ρέις.
Είναι μια ακτογραμμή που εκτείνεται από τη Νότια Αμερική
κατά μήκος του νοτίου άκρου του Ατλαντικού.
Κανείς δεν θα έπρεπε να την ξέρει το 1513.
Κοιτάξτε αυτόν τον άλλο χάρτη.
ΠΙΝΚΕΡΤΟΝ
Ο χάρτης Πίνκερτον εκδόθηκε το 1812.
Είναι εντυπωσιακά ακριβής εκτός από ένα πράγμα.
Λείπει η Ανταρκτική.
Επειδή ο πολιτισμός μας ανακάλυψε την Ανταρκτική το 1820.
ΝΟΤΙΟΣ ΠΟΛΟΣ
Γι' αυτό οι ιστορικοί αρνούνται να αναγνωρίσουν την πιθανότητα
ότι μπορεί να εμφανίζεται σε έναν χάρτη που σχεδιάστηκε το 1513.
Η περιοχή του χάρτη που λένε ότι μπορεί να είναι η Ανταρκτική
δεν είναι η Ανταρκτική.
ΔΡ ΚΟΛΙΝ ΙΜΠΕΡ - ΠΑΝΕΠΙΣΤΗΜΙΟ ΜΑΝΤΣΕΣΤΕΡ
Είναι η Νότια Αμερική.
ΒΟΡΕΙΑ ΑΜΕΡΙΚΗ - ΝΟΤΙΑ ΑΜΕΡΙΚΗ
Ο Πίρι Ρέις σχεδίαζε την ακτογραμμή,
το χαρτί τελείωσε, οπότε άλλαξε κατεύθυνση.
Απλώς έκανε ένα σκίτσο.
Και νομίζω ότι μας κορόιδεψε το σκίτσο
για να νομίζουμε κάτι παραπάνω.
Μπορεί να έβγαζε νόημα, αν ο χάρτης του Ρέις ήταν το μόνο παράδειγμα.
Αλλά η Ανταρκτική είναι και σε άλλους χάρτες του 16ου αιώνα.
ΑΝΤΑΡΚΤΙΚΟΣ ΚΥΚΛΟΣ
Εδώ είναι σαφώς λεπτομερής και έχει και σήμανση
στον χάρτη του Φιν Ορόνς που σχεδιάστηκε το 1531.
ΓΗ ΤΟΥ ΝΟΤΟΥ
Για άλλη μια φορά, βασίστηκε σε αρχαίες πηγές,
πριν τη δει κάποιος σύγχρονος εξερευνητής.
Αν, όμως, είναι η Ανταρκτική στον χάρτη του Πίρι Ρέις,
γιατί είναι τόσο παράξενα προσανατολισμένη και συνδέεται με τη Ν. Αμερική;
Δείτε την ακτογραμμή της Ανταρκτικής, όχι σήμερα…
ΕΙΡΗΝΙΚΟΣ - ΝΟΤΙΑ ΑΜΕΡΙΚΗ ΑΤΛΑΝΤΙΚΟΣ - ΑΦΡΙΚΗ
2.000 Μ.Χ.
…αλλά όπως θεωρείται πως ήταν όταν η θάλασσα ήταν ρηχότερη…
18.000 Π.Χ.
…και το νότιο παγοκάλυμμα εκτεινόταν βόρεια την Εποχή των Παγετώνων.
Αν σκιαγραφήσετε την ακτογραμμή της Ανταρκτικής τότε,
μοιάζει πολύ με αυτή στον χάρτη του Πίρι Ρέις.
Η εμφάνιση της Ανταρκτικής με μεγάλη ακρίβεια
και η μορφή της την Εποχή των Παγετώνων σε αρχαίους χάρτες
είναι παράδοξο και πρόβλημα που θέλει εξήγηση.
Για μένα, η προφανής απάντηση στο πρόβλημα δεν είναι η σύμπτωση,
ούτε η φαντασία εκ μέρους των χαρτογράφων.
Είναι οι χάρτες-πηγές που τους ενέπνευσαν.
Νομίζω πως αυτοί οι χάρτες δείχνουν
ένα ξεχασμένο επεισόδιο της ιστορίας.
Στην Ινδονησία, στο Μεξικό και στη Μάλτα,
έχουμε δει προηγμένες μεγαλιθικές κατασκευές να σχετίζονται με ήρωες
που έφτασαν με βάρκα και δίδαξαν γεωργία, νόμους και μηχανική στους ντόπιους.
Αυτοί οι χάρτες υποδηλώνουν ότι πολύ πριν τη διάσημη αποστολή του Μαγγελάνου,
ένας πολιτισμός έκανε τον γύρο του κόσμου της Εποχής των Παγετώνων.
Αποδεικνύεται ότι δεν πρέπει να απορρίπτουμε την πιθανότητα
ότι οι πρόγονοί μας είχαν την τεχνολογία
για να χαρτογραφήσουν τους ωκεανούς.
Μην την απορρίπτουμε.
Υπάρχει κάτι άλλο αδιάσειστο εκεί
που δείχνει ότι υπήρχε ανθρωπογενής κατασκευή;
Υπάρχει άλλο ένα ανεξήγητο ανθρωπογενές θαύμα εδώ.
Κρυμμένο βαθιά μέσα στο πυκνό μαγκρόβιο δάσος των Μπίμινι,
μια περιοχή προσβάσιμη μόνο με σκάφος.
Μια σειρά λοφίσκων υψώνονται τρία μέτρα έξω από τον βάλτο
που ξεκινούν με άδειες εκτάσεις από άμμο, δημιουργώντας ένα σχήμα μήκους 152 μ.
Όπως οι περίφημες Γραμμές Νάσκα στο Περού,
το φαινόμενο φαίνεται καλύτερα από αέρος.
Το ολοφάνερο σχήμα ενός από τους πιο διάσημους αρχαίους κατοίκους των Μπίμινι.
Αυτό το ομοίωμα του καρχαρία, σμιλεμένο στον μαγκρόβιο βάλτο,
βρίσκεται εδώ από αμνημονεύτων χρόνων.
Ωστόσο, οι αρχαιολόγοι δεν το έχουν μελετήσει ποτέ σοβαρά
αφού δεν επαληθεύεται η προέλευσή του.
Κι όμως, είναι ένα αρπακτικό που οποιοσδήποτε αρχαίος πολιτισμός,
όπως ο χαμένος πολιτισμός που ψάχνω,
σίγουρα θα φοβόταν και θα σεβόταν.
Ποιοι ήταν αυτοί οι αρχαίοι πλοηγοί, λοιπόν;
Με κίνδυνο να εξοργίσω πάλι τους συμβατικούς ακαδημαϊκούς…
Ας μιλήσουμε για την Ατλαντίδα.
Δεν πιστεύω ότι στα Μπίμινι είναι η Ατλαντίδα
ή ότι βρίσκεται κάπου κοντά στις Μπαχάμες.
Αλλά ο θρύλος της πνιγμένης πόλης κεντρίζει το ενδιαφέρον,
επειδή μας παρέχει την πιο λεπτομερή περιγραφή ενός πράγματος
που πιστεύω ότι υπήρχε.
Ένας χαμένος προηγμένος πολιτισμός της Εποχής των Παγετώνων.
Ο Έλληνας φιλόσοφος Πλάτων
είναι η παλιότερη διασωθείσα πηγή για την ιστορία της Ατλαντίδας.
Την οποία περιγράφει αρκετά γλαφυρά.
Η Ατλαντίδα ήταν αναπτυγμένος πολιτισμός.
Διέθετε πανέμορφη αρχιτεκτονική, προηγμένη τεχνολογία,
και σχεδιασμό πόλης σε μνημειώδη κλίμακα.
Επίσης, διοικούσε τεράστιο στόλο ικανό να ταξιδεύει τον κόσμο,
δείχνοντας την ισχύ της κοντά και πέρα από τους ωκεανούς.
Μέχρι που η πόλη χτυπήθηκε από μια σειρά τεράστιων σεισμών και πλημμυρών,
ένα όντως κατακλυσμικό γεγονός,
και βούλιαξε κάτω από τα κύματα.
Ο Πλάτων λέει ότι η ιστορία της Ατλαντίδας έφτασε σε αυτόν από τον Σόλωνα.
Ο Σόλων επισκέφτηκε την Αίγυπτο.
Γνωρίζουμε την ημερομηνία της επίσκεψης. Το 600 π.Χ.
Και σε αυτήν την επίσκεψη, επισκέφτηκε έναν ναό
και οι ιερείς μιλούσαν για έναν χαμένο προηγμένο πολιτισμό
που έλεγαν Ατλαντίδα,
η οποία καταστράφηκε σε μια πλημμύρα
9.000 χρόνια πριν την επίσκεψη του Σόλωνα.
Έχουμε ημερομηνία για την καταστροφή της Ατλαντίδας, το 9.600 π.Χ.
Είναι ακριβώς η ίδια εποχή με ένα επεισόδιο παγκόσμιου κατακλυσμού
και μια καταστροφική άνοδο της θάλασσας
που προέκυψαν στο τέλος του Παγετώνα.
Σύμπτωση; Ίσως.
Όμως, το γεγονός ότι η ιστορία της Ατλαντίδας συμφωνεί
με τα τελευταία επιστημονικά στοιχεία για τον Παγετώνα
θα έπρεπε να βάζει σε σκέψεις ακόμα και τους πιο δύσπιστους.
Δεν είναι πολύ πιο πιθανό να είναι κάποια αλληγορία;
Θα το πίστευα αν η ιστορία του Πλάτωνα
δεν αντηχούσε σε όλο τον κόσμο από ανθρώπους άσχετους με τον Πλάτωνα.
Και υποπτεύομαι ότι όλοι χρησιμοποιούν μια κοινή πηγή,
μια κοινή ανάμνηση πραγματικού γεγονότος.
Όταν ο Πλάτων λέει την ιστορία της Ατλαντίδας, λέει γιατί καταστράφηκε.
Δεν ήταν μόνο λόγω ενός κατακλυσμού.
Ήταν λόγω της αλαζονείας, της ύβρεως, της περηφάνιας
που είχε θεριέψει στην Ατλαντίδα.
Γι' αυτό καταστράφηκε η Ατλαντίδα.
Επειδή είχε χάσει την αρμονία της με το σύμπαν.
Και νομίζω πως ο πολιτισμός μας σήμερα είναι σε πολύ παρόμοια δύσκολη θέση.
Έχουμε χάσει την αρμονία με το σύμπαν.
Η έπαρσή μας για τα κατορθώματά μας,
η προθυμία μας να επιβάλλουμε την ισχύ μας σε όλο τον κόσμο
σε όχι τόσο ισχυρούς λαούς.
Όλα αυτά σε μυθολογικούς όρους
θα υποδείκνυαν ότι ο πολιτισμός μας κινδυνεύει πολύ.
Όταν εξέδωσα τα Αποτυπώματα των Θεών το 1995,
νόμιζα ότι δεν υπήρχε κάτι περισσότερο να πω
για την πιθανότητα ενός χαμένου πολιτισμού.
Υπέπεσε στην αντίληψή μου ένας πελώριος και πραγματικά εκπληκτικός
νεοανακαλυφθείς μεγαλιθικός χώρος στην Τουρκία.
Απέδειξε ότι οι πρόγονοί μας στους Παγετώνες
ήταν ικανοί για πολλά περισσότερα απ' ό,τι νομίζουν οι ιστορικοί.
Για μένα, μιλά κατηγορηματικά για έναν χαμένο πολιτισμό
που η αρχαιολογία δεν έχει καταλάβει.
Ο χώρος θεωρείται η παλιότερη διασωθείσα
μεγαλιθική κατασκευή στον κόσμο.
Μπορεί επίσης να μας άφησε μια προειδοποίηση σε πέτρα,
ότι η αρχαία αποκάλυψη του τελευταίου Παγετώνα
που σχεδόν μας κατέστρεψε…
μπορεί να επιστρέψει.
Έτσι, μετά θα πάω στην Τουρκία.
Υποτιτλισμός: Νάσια Γιαγκοπούλου